**Ministru kabineta noteikumu projektu kopas par izglītību un profesionālo kvalifikāciju apliecinošiem dokumentiem, kurus atzīst, piemērojot speciālo profesionālās kvalifikācijas atzīšanas sistēmu, sākotnējās ietekmes novērtējuma ziņojums (apvienotā anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) |  Ministru kabineta noteikumu projektu mērķis ir aktualizēt sešus Ministru kabineta noteikumus, kas nosaka ārvalstīs iegūtus izglītību un profesionālo kvalifikāciju apliecinošos dokumentus, kurus atzīst, piemērojot speciālo profesionālās kvalifikācijas atzīšanas sistēmu, atbilstoši **Eiropas Parlamenta un Padomes 2005. gada 7. septembra direktīvas 2005/36/EK par profesionālo kvalifikāciju atzīšanu (turpmāk – direktīva 2005/36/EK) prasībām. Noteikumi stāsies spēkā Oficiālo publikāciju un tiesiskās informācijas likumā noteiktajā kārtībā.** |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Ministru kabineta noteikumu projekti izstrādāti saskaņā ar:  1) likuma “Par reglamentētajām profesijām un profesionālās kvalifikācijas atzīšanu” 36. panta 5. un 6. punktu un 54. panta pirmo daļu; 2) Ministru kabineta 2019. gada 19. marta sēdes protokollēmuma (prot. Nr. 14 43. §) 4. punktā doto uzdevumu; 3) **Komisijas Deleģēto lēmumu (ES) 2019/608 (2019. gada 16. janvāris), ar ko Eiropas Parlamenta un Padomes Direktīvas 2005/36/EK V pielikumu groza attiecībā uz kvalifikāciju apliecinošiem dokumentiem un apmācību kursu nosaukumiem (izziņots ar dokumenta numuru C(2019) 78) (turpmāk – Deleģētais lēmums).** |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | * Ministru kabineta 2005. gada 29. marta noteikumi Nr. 207 “Noteikumi par ārsta izglītību un profesionālo kvalifikāciju apliecinošiem dokumentiem, kurus atzīst, piemērojot speciālo profesionālās kvalifikācijas atzīšanas sistēmu” (turpmāk – noteikumi Nr. 207),
* Ministru kabineta 2005. gada 1. marta noteikumi Nr. 149 “Noteikumi par vecmātes izglītību un profesionālo kvalifikāciju apliecinošiem dokumentiem, kurus atzīst, piemērojot speciālo profesionālās kvalifikācijas atzīšanas sistēmu” (turpmāk – noteikumi Nr. 149),
* Ministru kabineta 2005. gada 24. maija noteikumi Nr. 351 “Noteikumi par vispārējās aprūpes māsas izglītību un profesionālo kvalifikāciju apliecinošiem dokumentiem, kurus atzīst, piemērojot speciālo profesionālās kvalifikācijas atzīšanas sistēmu” (turpmāk – noteikumi Nr. 351),
* Ministru kabineta 2005. gada 15. februāra noteikumi Nr. 125 “Noteikumi par zobārsta izglītību un profesionālo kvalifikāciju apliecinošiem dokumentiem, kurus atzīst, piemērojot speciālo profesionālās kvalifikācijas atzīšanas sistēmu“ (turpmāk – noteikumi Nr. 125),
* Ministru kabineta 2005. gada 10. maija noteikumi Nr. 320 “Noteikumi par veterinārārsta izglītību un profesionālo kvalifikāciju apliecinošiem dokumentiem, kurus atzīst, piemērojot speciālo profesionālās kvalifikācijas atzīšanas sistēmu” (turpmāk – noteikumi Nr. 320),
* Ministru kabineta 2005. gada 15. februāra noteikumi Nr. 124 “Noteikumi par farmaceita izglītību un profesionālo kvalifikāciju apliecinošiem dokumentiem, kurus atzīst, piemērojot speciālo profesionālās kvalifikācijas atzīšanas sistēmu” (turpmāk – noteikumi Nr. 124)

ir Ministru kabineta noteikumu, kuros noteikti ārvalstīs iegūto ārsta, zobārsta, vispārējās aprūpes māsas, vecmātes, farmaceita un veterinārārsta (turpmāk – sektoriālās profesijas) izglītību un profesionālo kvalifikāciju apliecinošo dokumentu nosaukumi un to izdevējiestādes saskaņā ar direktīvas 2005/36/EK V pielikumu[[1]](#footnote-1), kā arī noteikti noteikumi speciālās profesionālās kvalifikācijas atzīšanas sistēmas piemērošanai, kopa. Saskaņā ar direktīvas 2005/36/EK 21. panta 1. punktu V pielikumā uzskaitītajiem Eiropas Savienības dalībvalstīs izdotajiem izglītību un profesionālo kvalifikāciju apliecinošajiem dokumentiem sektoriālajās profesijās profesionālo kvalifikāciju atzīst, piemērojot speciālo profesionālās kvalifikācijas atzīšanas sistēmu. Ar Deleģēto lēmumu ir izdarīti grozījumi direktīvas 2005/36/EK V pielikumā.  Latvija ir saņēmusi Eiropas Komisijas 2019. gada 24. janvāra formālo paziņojumu pārkāpuma procedūras lietā Nr. 2018/2296, kurā ir norādīts uz Latvijas vairāku tiesību normu neatbilstību direktīvas 2005/36/EK prasībām. Lai novērstu neatbilstības, ir jāveic izmaiņas vairākos normatīvajos aktos.  Ievērojot minēto, ir izstrādāti šādi Ministru kabineta noteikumu projekti:1) Ministru kabineta noteikumu projekts “Grozījumi Ministru kabineta 2005. gada 29. marta noteikumos Nr. 207 “Noteikumi par ārsta izglītību un profesionālo kvalifikāciju apliecinošiem dokumentiem, kurus atzīst, piemērojot speciālo profesionālās kvalifikācijas atzīšanas sistēmu”” (turpmāk – grozījumi noteikumos Nr. 207), 2) Ministru kabineta noteikumu projekts “Grozījumi Ministru kabineta 2005. gada 1. marta noteikumos Nr. 149 “Noteikumi par vecmātes izglītību un profesionālo kvalifikāciju apliecinošiem dokumentiem, kurus atzīst, piemērojot speciālo profesionālās kvalifikācijas atzīšanas sistēmu” (turpmāk – grozījumi noteikumos Nr. 149), 3) Ministru kabineta noteikumu projekts “Grozījumi Ministru kabineta 2005. gada 24. maija noteikumos Nr. 351 “Noteikumi par vispārējās aprūpes māsas izglītību un profesionālo kvalifikāciju apliecinošiem dokumentiem, kurus atzīst, piemērojot speciālo profesionālās kvalifikācijas atzīšanas sistēmu”” (turpmāk – grozījumi noteikumos Nr. 351),4) Ministru kabineta noteikumu projekts “Grozījumi Ministru kabineta 2005. gada 15. februāra noteikumos Nr. 125 “Noteikumi par zobārsta izglītību un profesionālo kvalifikāciju apliecinošiem dokumentiem, kurus atzīst, piemērojot speciālo profesionālās kvalifikācijas atzīšanas sistēmu”” (turpmāk – grozījumi noteikumos Nr. 125), 5) Ministru kabineta noteikumu projekts “Grozījumi Ministru kabineta 2005. gada 10. maija noteikumos Nr. 320 “Noteikumi par veterinārārsta izglītību un profesionālo kvalifikāciju apliecinošiem dokumentiem, kurus atzīst, piemērojot speciālo profesionālās kvalifikācijas atzīšanas sistēmu”” (turpmāk – grozījumi noteikumos Nr. 320), 6) Ministru kabineta noteikumu projekts “Grozījumi Ministru kabineta 2005. gada 15. februāra noteikumos Nr. 124 “Noteikumi par farmaceita izglītību un profesionālo kvalifikāciju apliecinošiem dokumentiem, kurus atzīst, piemērojot speciālo profesionālās kvalifikācijas atzīšanas sistēmu”” (turpmāk – grozījumi noteikumos Nr. 124) (turpmāk kopā – noteikumu projekti). Visu noteikumu projektu grozījumu mērķis ir nodrošināt tiesību normu atbilstību direktīvas 2005/36/EK prasībām, lai personas ar ārvalstīs iegūtu profesionālo kvalifikāciju, tajā skaitā diasporai piederīgie, varētu atzīt savu profesionālo kvalifikāciju un tādējādi pilnībā izmantot savas tiesības veikt profesionālo darbību Latvijā. Direktīvas 2005/36/EK 23. panta 6. punktā ir noteikts, ka zobārsta profesionālās kvalifikācijas atzīšanai piemēro speciālo profesionālās kvalifikācijas atzīšanas sistēmu, ja persona ir ieguvusi zobārsta kvalifikāciju apliecinošo dokumentu, kas neatbilst profesionālajiem nosaukumiem, kuri attiecībā uz konkrēto valsti norādīti direktīvas 2005/36/EK V pielikuma 5.3.2. punktā, bet šī dokumenta apliecinātā izglītība atbilst zobārsta kvalifikācijas iegūšanai izvirzītajām minimālajām prasībām, ko apliecina attiecīgās kompetentās institūcijas izsniegts dokuments. Direktīvas 2005/36/EK 23. panta 6. punktā nav minēts, ka šādam dokumentam būtu jābūt izdotam pēc 5.3.2. pielikumā noteiktā atsauces datuma, kā to nosaka noteikumu Nr. 125 5. punkts. Grozījumi noteikumos Nr. 125 paredz novērst šo neatbilstību. Tāda paša satura grozījums attiecībā uz farmaceita kvalifikācijas dokumentu ir veikts noteikumu Nr. 124. 3. punktā, attiecībā uz ārsta kvalifikāciju – noteikumu Nr. 207 3. punktā, attiecībā uz vecmātes kvalifikāciju – noteikumu Nr. 149 3. punktā, attiecībā uz veterinārārsta kvalifikāciju – noteikumu Nr. 320 3. punktā, noteikumu Nr. 351 3. punktā. Direktīvas 2005/36/EK 21. panta 1. punktā ir noteikts, ka ārsta, specializētā ārsta, vispārējās aprūpes māsas, zobārsta, specializētā zobārsta, veterinārārsta, farmaceita profesionālās kvalifikācijas atzīšanai piemēro speciālo profesionālās kvalifikācijas atzīšanas sistēmu, ja persona ir ieguvusi attiecīgo kvalifikāciju apliecinošo dokumentu, kuri uzskaitīti direktīvas 2005/36/EK V pielikumā. Iegūtajam kvalifikāciju apliecinošajam dokumentam ir jābūt izdotam par izglītību, kas uzsākta līdz direktīvas 2005/36/EK V pielikumā noteiktajam termiņam[[2]](#footnote-2) attiecīgajā valstī. Noteikumos Nr. 125, noteikumos Nr. 124, noteikumos Nr. 207, noteikumos Nr. 149, noteikumos Nr. 320 un noteikumos Nr.  351 noteikts, ka kvalifikāciju apliecinošajam dokumentam ir jābūt izdotam līdz šajos Ministru kabineta noteikumos minētajam datumam, kas neatbilst direktīvai 2005/36/EK. Noteikumu projekti paredz novērst šo neatbilstību. Grozījumi, kuru būtība ir direktīvas 2005/36/EK V pielikumā iekļauto kvalifikāciju apliecinošo dokumentu raksturlielumu “Atsauces gads” noteikt kā gadu, kas ir izsākta izglītības iegūšana attiecīgā dokument saņemšanai, bet nevis par datumu, kad kvalifikāciju apliecinošais dokuments izdots, veikti noteikumu Nr. 125 4., 5., 7. punktā, noteikumu Nr. 124 2. punktā, noteikumu Nr. 207 2., 8. un 15. punktā, noteikumu Nr. 351 2.1. apakšpunktā, noteikumu Nr. 149 2.3. apakšpunktā, 3., 4., 5., 6. un 11. punktā, un noteikumu Nr. 320 2. punktā, lai precīzi pārņemtu direktīvas 2005/36/EK 21. panta 1. punktā noteikto. Direktīvas 2005/36/EK 23. panta 1. punktā ir noteikts, ka profesionālās kvalifikācijas atzīšanai zobārsta apakšspecialitātē speciālo profesionālās kvalifikācijas atzīšanas sistēmu piemēro tādiem zobārsta apakšspecialitātes kvalifikāciju apliecinošiem dokumentiem, kuri neatbilst minimālajām prasībām, bet kuriem pievienots attiecīgās valsts kompetentās institūcijas apliecinājums, ka pretendents pēdējo piecu gadu laikā vismaz trīs gadus pēc kārtas veicis profesionālo darbību zobārsta profesijā vai apakšspecialitātē. Noteikumu Nr. 125. 8. punktā izvirzītā prasība ir “divas reizes ilgāka profesionālā pieredze zobārsta apakšspecialitātē attiecīgajā valstī kā trūkstošais izglītības ilgums zobārsta apakšspecialitātes kvalifikācijas iegūšanai, salīdzinot ar Latvijas Republikas normatīvajos aktos noteiktajām izglītības programmu minimālajām prasībām zobārsta apakšspecialitātes profesionālās kvalifikācijas iegūšanai”, kas neatbilst direktīvas 2005/36/EK 23. panta 1. punktā noteiktajam. Grozījumi noteikumos Nr. 125 paredz labot šo neprecizitāti, vienlaikus konsolidējot noteikumu Nr. 125 7. un 8. punktu ar mērķi atvieglot tiesību normu piemērošanu. Šīs direktīvas 2005/36/EK normas pārņemšana attiecībā uz ārsta kvalifikāciju veikta arī ar grozījumiem noteikumos Nr. 207 attiecībā uz noteikumu Nr. 207 11. un 12. punktu, attiecībā uz farmaceita kvalifikāciju – noteikumu Nr. 124 5. punktā, attiecībā uz veterinārārsta kvalifikāciju – noteikumu Nr. 320 5. punktā, attiecībā uz māsas kvalifikāciju – noteikumu Nr. 351 5. punktā.  Noteikumu Nr. 207 7.5. apakšpunktā, noteikumu Nr. 125 12.3. apakšpunktā, noteikumu Nr. 124 8.5. apakšpunktā, noteikumu Nr. 351 9.5. apakšpunktā, noteikumu Nr. 149 10.5. apakšpunktā, noteikumu Nr. 320 8.5. apakšpunktā noteikti bijušajā Dienvidslāvijas Sociālistiskajā Federatīvajā Republikā izdotie kvalifikāciju apliecinošie dokumenti, kuriem piemēro speciālo profesionālās kvalifikācijas atzīšanas sistēmu, neminot Horvātijā izdotos kvalifikāciju apliecinošos dokumentus. Tas neatbilst direktīvas 2005/36/EK 23. panta 5. punktā noteiktajam attiecībā uz Horvātijā iegūtiem kvalifikāciju apliecinošiem dokumentiem. Lai novērstu minēto neatbilstību, noteikumu projekti paredz veikt attiecīgus grozījumus. Direktīvas 2005/36/EK 37. panta 3. punkts paredz, ka speciālo profesionālās kvalifikācijas atzīšanas sistēmu piemēro zobārsta kvalifikāciju apliecinošajiem dokumentiem, kuru iegūšanai mācības ir uzsāktas pirms 2016. gada 18. janvāra. Šādas tiesību normas jēga ir saistīta ar to, ka 2016. gada 18. janvārī stājās spēkā Eiropas Parlamenta un Padomes 2013. gada 20. novembra Direktīva 2013/55/ES, ar ko groza Direktīvu [2005/36/EK](http://eur-lex.europa.eu/eli/dir/2005/36/oj/?locale=LV) par profesionālo kvalifikāciju atzīšanu un Regulu (ES) Nr. 1024/2012 par administratīvo sadarbību, izmantojot Iekšējā tirgus informācijas sistēmu (IMI regulu), ar kuru cita starpā tika mainītas minimālās zobārsta izglītības un kvalifikācijas prasības. Paredzot papildināt noteikumus Nr.125 ar 7.1 punktu, grozījumi noteikumos Nr. 125 pārņem šo tiesību normu.  Direktīvas 2005/36/EK 37. panta 1. punktā ir noteikts, ka speciālo profesionālās kvalifikācijas atzīšanas sistēmu zobārsta kvalifikācijas atzīšanai piemēro tādiem Itālijā, Spānijā, Austrijā, Čehijā, Slovākijā un Rumānijā iegūtiem ārsta kvalifikāciju apliecinošiem dokumentiem, kuriem pievienots attiecīgās valsts apliecinājums, ka pretendents piecu gadu laikā pirms minētā apliecinājuma izsniegšanas vismaz trīs gadus pēc kārtas ir veicis profesionālo darbību zobārsta profesijā. Identiska prasība ir izvirzīta attiecībā uz bijušajā Čehoslovākijā izdotajiem kvalifikācijas dokumentiem. Noteikumu Nr. 125 13.1. un 15.2. apakšpunktā un 16. punktā ir izvirzīta prasība pēdējo piecu gadu laikā vismaz trīs gadus pēc kārtas veikt profesionālo darbību mutes dobuma ķirurga nevis zobārsta profesijā, kas neatbilst direktīvas 2005/36/EK 37. panta 1. punktā noteiktajam. Noteikumu Nr. 125 13., 16., 17. un 18. punkts tikai daļēji atbilst direktīvā 2005/36/EK noteiktajām prasībām, grozījumi noteikumos Nr. 125 paredz šos punktus svītrot, bet direktīvas 2005/36/EK 37. panta 1. punktā uz Čehiju, Slovākiju, Spāniju, Austriju, Rumāniju attiecināmās prasības iekļaut noteikumos Nr. 125, tos papildinot ar 19. punktu.  Direktīvas 2005/36/EK 37. panta 2. punktā ir noteikts, ka speciālo profesionālās kvalifikācijas atzīšanas sistēmu zobārsta kvalifikācijas atzīšanai piemēro Itālijā iegūtiem ārsta kvalifikāciju apliecinošiem dokumentiem, ja mācības ir uzsāktas laika posmā no 1980. gada 28. janvāra līdz 1984. gada 31. decembrim un šiem ārsta kvalifikāciju apliecinošajiem dokumentiem ir pievienots Itālijas kompetentās institūcijas izsniegts dokuments, kuram jāapliecina direktīvas 2005/36/EK 37. panta 2. punkta a), b), un c) apakšpunktā noteikto prasību izpilde. Noteikumu Nr. 125 15. punktā izvirzītas prasības zobārsta, nevis ārsta kvalifikācijas dokumentiem, tādēļ šīs tiesību normas neatbilst direktīvas 2005/36/EK prasībām un grozījumi noteikumos Nr. 125 paredz tās mainīt, noteikumu Nr. 125 15. punktu izsakot jaunā redakcijā. Noteikumu Nr. 125 6. punktā noteiktais ir neatbilstošs direktīvā 2005/36/EK noteiktajam attiecībā uz speciālās profesionālās kvalifikācijas atzīšanas sistēmas piemērošanu, un praksē nav īstenojams, jo neparedz nekādu veidu, kā profesionālās kvalifikācijas atzīšanas procesā var pārliecināties par pretendenta kvalifikāciju apliecinošo dokumentu atbilstību izglītības minimālajām prasībām. Tādēļ grozījumi noteikumos Nr. 125 paredz svītrot noteikumu Nr. 125 6. punktu. Attiecīgos gadījumos ir piemērojama vispārējā profesionālās kvalifikācijas atzīšanas sistēma. Ar identisku pamatojumu attiecībā uz farmaceita kvalifikāciju grozījumi noteikumos Nr. 124 paredz svītrot noteikumu Nr. 124 4. punktu, attiecībā uz ārsta kvalifikāciju grozījumi noteikumos Nr. 207 paredz svītrot noteikumu Nr. 207 4. un 10. punktu, attiecībā uz veterinārārsta kvalifikāciju grozījumi noteikumos Nr. 320 paredz svītrot 4. punktu, attiecībā uz māsas kvalifikāciju grozījumi noteikumos Nr. 351 paredz svītrot noteikumu Nr. 351 4. punktu.  Noteikumu Nr. 207. 11. un 12. punkts neatbilst direktīvā 2005/36/EK noteiktajām prasībām, jo profesionālās kvalifikācijas atzīšanai nav noteikta prasība apliecināt divas reizes ilgāku profesionālo pieredzi ārsta profesijā attiecīgajā valstī nekā trūksto­šais izglītības ilgums ārsta kvalifikācijas iegūšanai, salīdzinot ar Latvijas Republikas normatīvajos aktos noteiktajām izglītības programmu minimālajām prasī­bām ārsta kvalifikācijas iegūšanai. Kā nepamatotu ierobežojumu šādu prasību paredzēts svītrot no noteikumiem Nr. 207. Noteikumu Nr. 207 14.2. apakšpunkts nosaka, ka profesionālās kvalifikācijas atzīšanai Vācijas Demokrātiskās Republikas izsniegtajiem ārsta apakšspecialitātes kvalifikācijas dokumentiem nepieciešams pievienot Vācijas Federatīvās Republikas kompetentās institūcijas rakstisku apliecinājumu, ka personai ir divas reizes ilgāka profesionālā pieredze ārsta profesijā nekā trūkstošais izglītības ilgums ārsta kvalifikācijas iegūšanai. Šāda prasība neatbilst direktīvas 2005/36/EK 23. panta 2. punkta b) apakšpunktā izvirzītajai prasībai apliecināt vismaz trīs gadus ilgu nepārtrauktu praktiskā darba pieredzi pēdējo piecu gadu laikā. Grozījumi noteikumos Nr. 207 paredz novērst šo neatbilstību. Direktīvas 2005/36/EK 30. pants nosaka īpašas “iegūtās tiesības” vispārējās prakses ārstiem (Latvijā atbilstoši lietotais ārsta pamatspecialitātes nosaukums – ģimenes (vispārējās prakses) ārsts), t.i., Eiropas Savienības dalībvalstīs strādāt par ģimenes ārstu ir tiesības tiem ārstiem, kuriem šādas tiesības bija pirms direktīvas 2005/36/EK 5.1.4. pielikumā noteiktā datuma, citām dalībvalstīm šīs kvalifikācijas ir jāatzīst automātiski. Lai pārņemtu šīs direktīvas 2005/36/EK prasības, grozījumi noteikumos Nr. 207 paredz noteikumus Nr. 207 papildināt ar 16.1 punktu. Direktīvas 2005/36/EK 41. panta 1. punkta b) un c) apakšpunkti nosaka, ka speciālo profesionālās kvalifikācijas atzīšanas sistēmu piemēro vecmātes kvalifikāciju apliecinošajiem dokumentiem, ja tie apliecina mācības vecmātes kvalifikācijas iegūšanai, kuru ilgums gados un stundās atbilst šajos apakšpunktos noteiktajiem rādītājiem, kas ir kumulatīvi. Noteikumu Nr.149. 2.4.3. un 2.4.4. apakšpunktos attiecīgie rādītāji ir izteikti kā izvēles, to atdalot ar saikli “vai”, kas neatbilst direktīvas 2005/36/EK prasībām[[3]](#footnote-3). Grozījumi noteikumos Nr. 149 paredz novērst šo neatbilstību un nosaka, ka speciālo profesionālās kvalifikācijas atzīšanas sistēmu piemēro vecmātes kvalifikāciju apliecinošajiem dokumentiem, ja tie apliecina mācības vecmātes kvalifikācijas iegūšanai, kuru ilgums ne mazāk kā divus gadus ilga pilna laika vecmātes izglītības programma, kuras apjoms ir vismaz 3600 stundu vai ne mazāk kā 18 mēnešus ilga pilna laika vecmātes izglītības programma, kuras apjoms vismaz 3000 stundu. Saskaņā ar Deleģēto lēmumu ir mainīta institūcija, kas izdod zobārsta kvalifikāciju apliecinošo dokumentu Dānijā, Polija ir mainījusi prasības kvalifikāciju apliecinošā dokumentam pievienotajam sertifikātam, bet Slovākijā ir veikti grozījumi attiecībā uz kvalifikāciju apliecinošo dokumentu izdevējinstitūcijām ortodontijā un mutes dobuma ķirurģijā. Grozījumi noteikumos Nr. 125 (12., 13., 14. un 15. punkts) paredz veikt atbilstošas izmaiņas.  Deleģētais lēmums nosaka izmaiņas Lietuvas izdotā vecmātes kvalifikāciju apliecinošā dokumenta nosaukumā no “Bakalauro diplomas (slaugos bakalauro kvalifikacinis laipsnis ir bendrosios praktikos augytojo profesinė kvalifikacija)” uz “Bakalauro diplomas (slaugos bakalauro kvalifikacinis laipsnis ir bendrosios praktikos slaugytojo profesinė kvalifikacija)”, grozījumi noteikumos Nr. 149 paredz attiecīgas izmaiņas.  Deleģētais lēmums nosaka vairākas izmaiņas ārsta kvalifikāciju apliecinošajos dokumentos, kuras ir pārņemtas ar grozījumiem noteikumos Nr. 207. Deleģētajā lēmumā noteiktās izmaiņas veterinārārsta profesionālo kvalifikāciju apliecinošajos dokumentos, kas izdoti Rumānijā, ir iekļautas grozījumos noteikumos Nr. 320. Līdz ar Direktīvas 2005/36/EK tiesību normu pārņemšanu Latvijas Republikas tiesību aktos tiks nodrošināts tiesiskais pamats profesionālās kvalifikācijas atzīšanai ārvalstu personām, kas Eiropas Ekonomiskās zonas valstīs un Šveices Konfederācijā ieguvušas profesionālo kvalifikāciju sektoriālajās profesijās un kas pretendē uz profesionālās kvalifikācijas atzīšanu Latvijā. Sektoriālajās profesijās profesionālo kvalifikāciju ieguvušās personas varēs pilnvērtīgi izmantot savas tiesības piedalīties brīvā darbaspēka kustībā, šajā gadījumā – veikt profesionālo darbību Latvijas Republikā. |
| 3. | Projekta izstrādē iesaistītās institūcijas un publiskas personas kapitālsabiedrības |  Izglītības un zinātnes ministrija (turpmāk – ministrija). |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt |  Noteikumu projektos noteiktais attieksies uz personām, kas Eiropas Savienības dalībvalstīs ieguvušas profesionālo kvalifikāciju sektoriālajās profesijās un pretendē uz profesionālās kvalifikācijas atzīšanu Latvijā.  Noteikumu projektos noteiktais attieksies uz institūcijām, kas saskaņā ar Ministru kabineta 2017. gada 19. septembra noteikumiem Nr. 566 “Noteikumi par informācijas institūcijām un institūcijām, kas izsniedz ārvalstīs iegūtās profesionālās kvalifikācijas atzīšanas apliecības reglamentētajās profesijās” ir iesaistītas profesionālās kvalifikācijas atzīšanā sektoriālajās profesijās:1) nodibinājumu “Akadēmiskās informācijas centrs”, kas īsteno informācijas institūcijas uzdevumus;2) biedrību “Latvijas Ārstu biedrība”, kas ir institūcija, kas izsniedz profesionālās kvalifikācijas atzīšanas apliecības ārsta profesijā, pamatspecialitātēs, apakšspecialitātēs un papildspecialitātēs un zobārsta profesijā, pamatspecialitātēs un apakšspecialitātēs;3) biedrību “Latvijas Farmaceitu biedrība”, kas ir institūcija, kas izsniedz profesionālās kvalifikācijas atzīšanas apliecības farmaceita profesijā;4) biedrību “Latvijas Veterinārārstu biedrība”, kas ir institūcija, kas izsniedz profesionālās kvalifikācijas atzīšanas apliecības veterinārārsta profesijā;5) Veselības inspekcija, kas ir institūcija, kas izsniedz profesionālās kvalifikācijas atzīšanas apliecības māsas (medicīnas māsas) profesijā;6) biedrību “Latvijas Māsu asociācija”, kas ir institūcija, kas izsniedz profesionālās kvalifikācijas atzīšanas apliecības vecmātes profesijā. |
| 2. | Tiesiskā regulējuma ietekme uz tautsaimniecību un administratīvo slogu |  Noteikumu projekti šo jomu neskar.  |
| 3. | Administratīvo izmaksu monetārs novērtējums |  Noteikumu projekti šo jomu neskar. |
| 4. | Atbilstības izmaksu monetārs novērtējums |  Noteikumu projekti šo jomu neskar. |
| 5. | Cita informācija |  Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekti šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti |  Apvienotā anotācija ir sagatavota šādiem noteikumu projektiem: grozījumi noteikumos Nr. 207, grozījumi noteikumos Nr. 149, grozījumi noteikumos Nr. 351, grozījumi noteikumos Nr. 125, grozījumi noteikumos Nr. 320, grozījumi noteikumos Nr. 124. |
| 2.  | Atbildīgā institūcija | Ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību |  Direktīva 2005/36/EK, Deleģētais lēmums.  |
| 2. | Citas starptautiskās saistības |  Nav. |
| 3. | Cita informācija |  Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Direktīva 2005/36/EK, Deleģētais lēmums. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2005/36/EK 21. panta 1. punkts | Grozījumu noteikumos Nr. 207 1. punkts par noteikumu Nr. 207 2., 8., 15. punktu;Grozījumu noteikumos Nr. 125 1. punkts Nr. 149 1. punkts;Grozījumu noteikumos Nr. 124 1. punkts par noteikumu Nr. 124 2. punktu;Grozījumu noteikumos Nr. 351 2. punkts par noteikumu Nr. 351 2.1. apakšpunktu;Grozījumu noteikumos Nr. 320 1. punkts par noteikumu Nr. 320 2. punktu. | Tiks ieviesta pilnībā. | Neparedzēs stingrākas prasības. |
| Direktīvas 2005/36/EK 23. panta 1. punkts | Grozījumu noteikumos Nr. 125 4. punkts;Grozījumu noteikumos Nr. 124 4. punkts par noteikumu Nr. 124 5. punktu;Grozījumu noteikumos Nr. 207 4., 8., 9. punkts par noteikumu Nr. 207. 5., 11., 12. punktu;Grozījumu noteikumos Nr. 351 5. punkts par noteikumu Nr. 351 5. punktu;Grozījumu noteikumos Nr. 320 4. punkts par noteikumu Nr. 320 5. punktu. | Tiks ieviesta pilnībā. | Neparedzēs stingrākas prasības. |
| Direktīvas 2005/36/EK 23. panta 2. punkta b) apakšpunkts | Grozījumu noteikumos Nr. 207 10. punkts par noteikumu Nr. 207 14.2. apakšpunktu. | Tiks ieviesta pilnībā. | Neparedzēs stingrākas prasības. |
| Direktīvas 2005/36/EK 23. panta 5. punkts | Grozījumu noteikumos Nr. 207 5. punkts par noteikumu Nr. 207 7.6. apakšpunktu;Grozījumu noteikumos Nr. 125 7. punkts;Grozījumu noteikumos Nr. 149 8. punkts;Grozījumu noteikumos Nr. 124 5. punkts par noteikumu Nr. 124 8.6. apakšpunktu;Grozījumu noteikumos Nr. 351 6. punkts par noteikumu Nr. 351 9.6. apakšpunktu;Grozījumu noteikumos Nr. 320 5. punkts par noteikumu Nr. 320 8.6. apakšpunktu. | Tiks ieviesta pilnībā. | Neparedzēs stingrākas prasības. |
| Direktīvas 2005/36/EK 23. panta 6. punkts | Grozījumu noteikumos Nr. 125 2. punkts;Grozījumu noteikumos Nr. 124 2. punkts par noteikumu Nr. 124 3. punktu;Grozījumu noteikumos Nr. 207 6. punkts par noteikumu Nr. 207 9. punktu;Grozījumu noteikumos Nr. 149 3. punkts;Grozījumu noteikumos Nr. 351 3. punkts par noteikumu Nr. 351 3. punktu;Grozījumu noteikumos Nr. 320 2. punkts par noteikumu Nr. 320 3. punktu. | Tiks ieviesta pilnībā. | Neparedzēs stingrākas prasības. |
| Direktīvas 2005/36/EK 30. panta 2. punkts | Grozījumu noteikumos Nr. 207 11. punkts par noteikumu Nr. 207 16.1 punktu. | Tiks ieviesta pilnībā. | Neparedzēs stingrākas prasības. |
| Direktīvas 2005/36/EK 37. panta 1. punkts | Grozījumu noteikumos Nr. 125 8., 10. un 11. punkts. | Tiks ieviesta pilnībā. | Neparedzēs stingrākas prasības. |
| Direktīvas 2005/36/EK 37. panta 2. punkts | Grozījumu noteikumos Nr. 125 9. punkts. | Tiks ieviesta pilnībā. | Neparedzēs stingrākas prasības. |
| Direktīvas 2005/36/EK 37. panta 3. punkts | Grozījumu noteikumos Nr. 125 5. punkts. | Tiks ieviesta pilnībā. | Neparedzēs stingrākas prasības. |
| Direktīvas 2005/36/EK 41. panta 1. punkta b) apakšpunkts | Grozījumu noteikumos Nr. 149 2. punkts. | Tiks ieviesta pilnībā. | Neparedzēs stingrākas prasības. |
| Direktīvas 2005/36/EK 41. panta 1. punkta c) apakšpunkts | Grozījumu noteikumos Nr. 149 2. punkts. | Tiks ieviesta pilnībā. | Neparedzēs stingrākas prasības. |
| Direktīvas 2005/36/EK 43. panta 1. punkts | Grozījumu noteikumos Nr. 149 4. punkts. | Tiks ieviesta pilnībā. | Neparedzēs stingrākas prasības. |
| Direktīvas 2005/36/EK 43.a pants | Grozījumu noteikumos Nr. 149 9. punkts. | Tiks ieviesta pilnībā. | Neparedzēs stingrākas prasības. |
| Deleģētā lēmuma 1. pants, pielikuma 1.punkts, kurā izteikts direktīvas 2005/36/EK 5.1.3. pielikums | Grozījumu noteikumos Nr. 207 12., 13., 14., 15., 16., 17., 18., 19., 20. punkts. | Tiks ieviesta pilnībā. | Neparedzēs stingrākas prasības. |
| Deleģētā lēmuma 1. pants, pielikuma 1.punkts, kurā izteikts direktīvas 2005/36/EK 5.1.1. pielikums | Grozījumu noteikumos Nr. 207 21., 22., 23. punkts. | Tiks ieviesta pilnībā. | Neparedzēs stingrākas prasības. |
| Deleģētā lēmuma 1. pants, pielikuma 1.punkts, kurā izteikts direktīvas 2005/36/EK 5.1.4. pielikums | Grozījumu noteikumos Nr. 207 24. punkts. | Tiks ieviesta pilnībā. | Neparedzēs stingrākas prasības. |
| Deleģētā lēmuma 1. pants, pielikuma 3.punkts | Grozījumu noteikumos Nr. 125 12., 13. punkts. | Tiks ieviesta pilnībā. | Neparedzēs stingrākas prasības. |
| Deleģētā lēmuma 1. pants, pielikuma 3.punkts | Grozījumu noteikumos Nr. 125 14., 15. punkts. | Tiks ieviesta pilnībā. | Neparedzēs stingrākas prasības. |
| Deleģētā lēmuma 1. pants, pielikuma 4.punkts | Grozījumu noteikumos Nr. 320 6. punkts. | Tiks ieviesta pilnībā. | Neparedzēs stingrākas prasības. |
| Deleģētā lēmuma 1. pants, pielikuma 5.punkts | Grozījumu noteikumos Nr. 149 10. punkts. | Tiks ieviesta pilnībā. | Neparedzēs stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? |  Noteikumu projekti šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem |  Noteikumu projekti šo jomu neskar. |
| Cita info**r**mācija | Nav. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums |  Noteikumu projekti šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| - | - | - |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām |  Noteikumu projekti šo jomu neskar. |
| Cita informācija |  Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu |  Saistībā ar noteikumu projektu izstrādi īstenoti šādi sabiedrības informēšanas pasākumi:1. noteikumu projekti publicēti ministrijas tīmekļa vietnē www.izm.gov.lv divas nedēļas pirms to izsludināšanas Valsts sekretāru sanāksmē;2. pēc noteikumu projektu pieņemšanas plānots organizēt šādus sabiedrības informēšanas pasākumus:2.1. institūcijas, kas izsniedz profesionālās kvalifikācijas atzīšanas apliecības un informācijas institūcijas tiks informētas par noteikumu projektiem ar īpašu e-pastu,2.2. ikgadējā atzīšanas institūciju un informācijas institūciju seminārā ministrija ziņos par pieņemtajiem Ministru kabineta noteikumiem un skaidros to būtību un mērķi, kā arī piemērošanas veidu;2.3. ministrijas tīmekļvietnē www.izm.gov.lv tiks publicēta relīze par pieņemtajiem Ministru kabineta noteikumiem. |
| 2. | Sabiedrības līdzdalība projekta izstrādē |  Sabiedrības līdzdalība noteikumu projektu izstrādē tiek īstenota Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1, 7.5. un 7.6. apakšpunktā noteiktajā veidā. Sabiedrība ir rakstiski informēta par noteikumu projektiem, tai ir iespēja izteikt iebildumus, priekšlikumus, komentārus rakstiski, elektroniski, mutiski. |
| 3. | Sabiedrības līdzdalības rezultāti |  Sabiedrības informētība tiks nodrošināta, viedokļi par noteikumu projektiem netika saņemti.  |
| 4. | Cita informācija |  Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas |  Noteikumu projektu izpildi nodrošinās informācijas institūcijas un institūcijas, kas izsniedz ārvalstīs iegūtās profesionālās kvalifikācijas atzīšanas apliecības reglamentētajās profesijās, kas ir iesaistītas profesionālās kvalifikācijas atzīšanā sektoriālajās profesijās (norādītas šī sākotnējās (*ex-*ante) ietekmes novērtējuma ziņojuma (anotācijas) II sadaļas 1. punktā). |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem |  Noteikumu projekti neietekmēs pārvaldes funkcijas un institucionālo struktūru, kā arī cilvēkresursus. Nav nepieciešama jaunu institūciju izveide, esošu institūciju likvidācija vai reorganizācija. |
| 3. | Cita informācija |  Nav. |

 Izglītības un zinātnes ministrs I. Šuplinska

 Vīza:

 Valsts sekretāre L. Lejiņa

Stūre, 67047899

Inese.Sture@izm.gov.lv

1. Pie sektoriālajām profesijām pieder arī arhitekta profesija. [↑](#footnote-ref-1)
2. Tas, ka direktīvas 2005/36/EK V pielikumā minētie vārdi “Atsauces gads” attiecas uz mācību uzsākšanas nevis dokumenta izdošanas brīdi, izriet no direktīvas 2005/36/EK 23. panta 1. punkta. [↑](#footnote-ref-2)
3. Attiecībā uz direktīvas 2005/36/EK 41.panta 1.punkta b) un c) apakšpunktos noteikto ir jāņem vērā, ka direktīvas 2005/36/EK oficiālais tulkojums latviešu valodā, kas pieejams vietnē <https://eur-lex.europa.eu/legal-content/LV/TXT/PDF/?uri=CELEX:02005L0036-20160524&from=EN>, ir uzskatāms par kļūdainu un nesakrīt ar angļu valodā izteiktajām tiesību normām (pieejams vietnē <https://eur-lex.europa.eu/legal-content/EN/TXT/PDF/?uri=CELEX:02005L0036-20160524&from=EN>). Kļūda direktīvas 2005/36/EK 41.panta 1.punkt b) apakšpunkta tulkojumā ir vārdu savienojums “vismaz divus gadus vai 3 600 stundu ilga”, bet c) apakšpunktā – vārdu savienojums “vismaz 18 mēnešus vai 3 000 stundu ilga”, jo norāda uz izvēli starp vienu prasībām, turpretī direktīvā 2005/36/EK ir noteikta obligāta abu šo prasību ievērošana, t.i. tās ir kumulatīvas prasības. Grozījumi noteikumos Nr.149 ir sagatavoti, ņemot vērā direktīvas 2005/36/EK 41.panta 1.punkt b) un c) apakšpunktu tekstu angļu valodā. [↑](#footnote-ref-3)